**Уладзімір Мядзведзь** (нар. 4 лістапада 1999, Мінск) — беларускі футбаліст, паўабаронца балгарскага клуба «Пірын» з Благоеўграда.

Клубная кар’ера
---------------

Выхаванец мінскага «Дынама», дарослую кар’еру пачынаў у мазырскай «Славіі», да сезона 2017 стаў рыхтавацца разам з асноўнай камандай мазыран, аднак у першай палове 2017 года выступаў толькі за дубль. У ліпені 2017 года перабраўся ў наваполацкі «Нафтан». 31 ліпеня 2017 года дэбютаваў у Вышэйшай лізе, выйшаўшы на замену ў канцы матча супраць «Слуцка» (1:0). Пазней выступаў за дубль навапалачан, часам выходзячы на замену ў аноўнай камандзе.

У студзені 2018 года прыбыў на прагляд у брэсцкае «Дынама» і ў сакавіку падпісаў кантракт з клубам. У сезоне 2018 выступаў за дубль, за асноўную каманду згуляў у адным матчы чэмпіянату і ў адным матчы Кубка Беларусі.

Са студзеня 2019 года знаходзіўся на праглядзе ў «Слуцку» і ў сакавіку афіцыйна папоўніў склад каманды. У ліпені 2019 года стаў іграком расійскага клуба «Растоў», дзе выступаў за моладзевы склад. У лютым 2020 года, пакінуўшы растоўскую каманду, накіраваўся на прагляд у «Крылы Саветаў» і ў выніку стаў іграком моладзевай каманды клуба, дзе да мая паспеў згуляў у двух матчах, пасля чаго пакінуў клуб.

У ліпені 2020 года падпісаў двухгадовы кантракт з «Чайкай» з Песчанакопскага, якая выступала ў ФНЛ, аднак хутка разарваў кантракт, пасля чаго праходзіў прагляд у валгаградскім «Ротары» і яраслаўскім «Шынніку». У кастрычніку 2020 года папоўніў склад «Ротара», дзе быў заяўлены за моладзевую каманду, а неўзабаве стаў прыцягвацца і да асноўнага складу. 21 кастрычніка 2020 года ўпершыню згуляў за «Ротар» у матчы Кубка Расіі супраць «Крылаў Саветаў» (0:3), а 17 сакавіка 2021 года дэбютаваў у Прэм’ер-лізе, выйшаўшы на замену ў другім тайме матча з «Растовам» (0:4). У чэрвені 2021 года пасля вылету «Ротара» з Прэм’ер-лігі пакінуў клуб.

У ліпені 2021 года падпісаў кантракт з казахстанскім клубам «Атырау», у складзе якога эпізадычна з’яўляўся на полі. У снежні 2021 года па заканчэнні кантракта пакінуў клуб. У сакавіку 2022 года папоўніў склад грузінскага клуба «Сіёні», які выйшаў у наймацнейшы дывізіён краіны, пакінуў яго летам таго ж года.

У лютым 2023 года стаў іграком балгарскага «Пірына».

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2017 (1) | дубль | Славія | Беларусь | 3 | 0 |
| 2017 (2) | Д1 | Нафтан | Беларусь | 6 | 0 |
| 2018 | Д1 | Дынама | Беларусь | 1 | 0 |
| 2019 (1) | Д1 | Слуцк | Беларусь | 4 | 0 |
| 2019/20 (1) | мол. | Растоў | Расія | 16 | 4 |
| 2019/20 (2) | мол. | Крылы Саветаў | Расія | 2 | 1 |
| 2020/21 | Д1 | Ротар | Расія | 3 | 0 |
| 2021 (2) | Д1 | Атырау | Казахстан | 2 | 0 |
| 2022 (1) | Д1 | Сіёні | Грузія | 3 | 0 |
|

Зноскі
------

1. ↑  Soccerway Праверана 16 чэрвеня 2019.<a href='https://wikidata.org/wiki/Track:Q24192203'></a>
2. ↑
3. ↑  "Динамо" (Брест) подписало Медведя
4. ↑  Владимир Медведь подписал контракт с СФК "Слуцк"!
5. ↑  19-летний белорусский полузащитник Владимир Медведь стал игроком "Ростова"
6. ↑  Белорусский полузащитник Медведь на просмотре в "Крыльях Советов"
7. ↑  Белорус Медведь перешел в российскую "Чайку"
8. ↑  Футбол. Владимир Медведь будет выступать за молодежный состав "Ротора" **(нявызн.)**(недаступная спасылка). Архівавана з першакрыніцы 26 кастрычніка 2020. Праверана 21 кастрычніка 2020.
9. ↑  Маевский и Медведь покинули "Ротор"
10. ↑  "Атырау" объявил о подписании Вдадимира Медведя
11. ↑  У белорусского хавбека Медведя истек контракт с "Атырау"
12. ↑  От Лисаковича до Космынина. Все десять переходов белорусов за границей
13. ↑  Владимир Медведь перешел в болгарский "Пирин" (руск.). *football.by* (17 лютага 2023). Праверана 17 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · teams.by · Transfermarkt (ігрок) · Прэсбол |